stanford-oval/wikipedia huggingface dataset:
Full stack
Tekninen näkökulma

Teknisestä näkökulmasta web-järjestelmien full stack koostuu tietokantajärjestelmästä sekä sovellusten kehityksen ja käytön asiakas- ja palvelinympäristöistä.
Esimerkiksi MEAN on ilmainen ja avoimeen lähdekoodiin perustuva full stack, joka sisältää MongoDB-tietokannan, Express.js-palvelimen toteutusympäristön, AngularJS-JavaScript-ohjelmistokehyksen ja Node.js-suoritusympäristön.
| Kokoonpano | Käyttöjärjestelmä(t) | Tietokanta/-kannat | Web-palvelin | Ohjelmointikieli/-kielet | Web-framework |
| --- | --- | --- | --- | --- | --- |
| BCHS | OpenBSD | SQLite | httpd | C |  |
| GLASS | Linux | GemStone | Apache | Smalltalk | Seaside |
| LAMP | Linux | MySQL | Apache | Perl |  |
| MEAN.JS | Node.js:n tukemat | MongoDB | Node.js | JavaScript | AngularJS |

Carlos Buenon vuonna 2010 julkaisemaa blogikirjoitusta The Full Stack pidetään full stackin idean hahmottamiseen merkittävästi vaikuttaneena "klassikkona". Kirjoituksessa Bueno kuvaa full stack -ohjelmoijan (full stack programmer) generalistina eli laaja-alaisena osaajana, joka kykenee kehittämään sovelluksia itsenäisesti ja joka ennen kaikkea ymmärtää tekemiensä ratkaisujen vaikutukset tietojärjästelmän teknisen kokonaisuuden, sen kerrosrakenteen kannalta.
Aiheesta muualla

Bueno, Carlos: The Full Stack: Part I Facebook Engineering Blogs.  2010. Facebook Inc.. Viitattu 20.8.2020. (englanniksi)
Full Stack Open -verkkokurssi (ilmainen)  2024. mooc.fi. Viitattu 10.5.2024. (suomeksi)
Aiheesta muualla > Opinnäytetöitä

Huhtala, Harri: Full-Stack JavaScript: MEAN.JS-projektin luominen.  (Haaga-Helia-ammattikorkeakoulu), 2014.  Teoksen verkkoversio (viitattu 19.8.2020).
Nevalainen, Toni: MEAN Software Stack : MEAN-stack and its relative strengths and weaknesses relative to its competitors.  (Hämeen ammattikorkeakoulu), 2018.  Teoksen verkkoversio (viitattu 20.8.2020). (englanniksi)
Nguyen Nhat, Minh: Building a component-based modern web application: full-stack solution.  (Metropolia Ammattikorkeakoulu), 2018.  Teoksen verkkoversio (viitattu 21.8.2020). (englanniksi)
Reponen, Antti: Full-Stack: MERN-pino.  (Metropolia Ammattikorkeakoulu), 2018.  Teoksen verkkoversio (viitattu 19.8.2020).
Tuhkanen, Aleksi: Tietojärjestelmän rakentaminen startup-yrityksessä full-stack kehittäjänä.  (Haaga-Helia ammattikorkeakoulu), 2017.  Teoksen verkkoversio (viitattu 19.8.2020).
HMS Champion (1915)

| HMS Champion |
| --- | --- |
 HMS Champion

Aluksen vaiheet
Rakentaja:  Hawthorn Leslie and Company, Hebburn
Kölinlasku:  9. maaliskuuta 1914
Laskettu vesille:  29. toukokuuta 1915
Palveluskäyttöön:  20. joulukuuta 1915
Loppuvaihe:  romutettu 28. heinäkuuta 1934
Tekniset tiedot
Uppouma:  3 750 t
Pituus:  136 m
Leveys:  12,6 m
Syväys:  4,4 m
Koneteho:  40 000 shp
Nopeus:  28,5 solmua
Miehistöä:  324
Aseistus
Aseistus:  4 × BL 6" (152 mm)/45 Mk XII -tykkiä 1 × QF 4" (102 mm)/45 Mk V -ilmatorjuntatykki 1 × 3 naulan tykki 6 × 21" (533 mm) torpedoputkea
HMS Champion oli Britannian kuninkaallisen laivaston Calliope-luokan (osa C-luokkaa) kevyt risteilijä, joka palveli ensimmäisessä maailmansodassa.
Valmistus

Alus tilattiin Hebburnistä Hawthorne Leslie and Companyltä, missä köli laskettiin 9. maaliskuuta 1914. Alus laskettiin vesille 29. toukokuuta 1915 ja otettiin palvelukseen 20. joulukuuta.
Palvelus

Palvelukseen otettaessa alus liitettiin Suuren laivaston (engl. Grand Fleet) 13. hävittäjälaivueen lippulaivaksi. Se osallistui touko-kesäkuun vaihteessa 1916 Skagerrakin taisteluun.
Vuoden 1919 alussa Champion liitettiin 2. kevyt risteilijäviirikköön ja pian sen jälkeen vielä samana vuonna liitettiin yhdessä HMS Vernonin kanssa torpedokouluun. Alus oli huollettavana 1923, mutta poistettiin silti palveluksesta. Alus siirrettiin Portsmouthiin odottamaan telakalle pääsyä lokakuussa 1924. Palvelukseen alus palasi tykistökoululaivaksi toukokuussa 1925 ja liitettiin viestikouluun 1928.
Champion poistettiin palveluksesta joulukuussa 1933 ja myytiin romutettavaksi 28. heinäkuuta 1934 Metal Industriesille Rosythiin.
Giuseppe Guerrini

Giuseppe Guerrini (s. 7. lokakuuta 1941) on italialainen roomalaiskatolinen piispa. Hänet vihittiin papiksi Cuneon hiippakuntaan 28. kesäkuuta 1964 ja nimitettiin Saluzzon hiippakunnan piispaksi 16. huhtikuuta 2003. Piispaksi vihkiminen seurasi 1. kesäkuuta. Pääkonsekraattorina toimi Severino Poletto, jota avustivat Natalino Pescarolo ja Diego Natale Bona.
Giuseppe Germano Bernardini

Giuseppe Germano Bernardini (27. syyskuuta 1928 – 3. joulukuuta 2023 Reggio Emilia) oli italialainen Turkissa toiminut roomalaiskatolinen arkkipiispa. Hän kuului kapusiineihin. Hänet vihittiin papiksi 21. maaliskuuta 1953 ja nimitettiin Trabzonin missio sui iuriksen johtoon 19. joulukuuta 1966. Bernardini sai nimityksen Izmirin arkkipiispaksi 22. tammikuuta 1983. Piispaksi vihkiminen seurasi 9. huhtikuuta. Pääkonsekraattorina toimi Bruno Foresti, jota avustivat Felix Alaba Adeosin Job ja Sergio Adolfo Govi. Bernardini jäi eläkkeelle 11. lokakuuta 2004.
Hexen

| Hexen: Beyond Heretic |
| --- | --- |

Kehittäjä:  Raven Software
Julkaisija:  id Software, GT Interactive
Jakelija:  GT Interactive, Steam ja GOG.com
Tuottaja:  John Romero
Säveltäjä:  Kevin Schilder
Pelimoottori:  Doom-pelimoottori
Julkaistu:   30. lokakuuta 1995
Lajityyppi:  ensimmäisen persoonan ammuntapeli
Pelimuoto:  Yksinpeli, Moninpeli
Ikäluokitus:  USK 18 
Alusta:  MS-DOS, PlayStation, Nintendo 64, Apple Macintosh, RISC OS, Sega Saturn, Linux
Jakelumuoto:  7 levykettä, 1 CD-ROM
Lisää peliartikkeleitaVideopelien teemasivulla
Infobox OK  : 
Hexen: Beyond Heretic (tyyliteltynä HeXen tai HEXEN) on Raven Softwaren kehittämä ja id Softwaren julkaisema ensimmäisen persoonan ammuntapeli. Peli on julkaistu vuonna 1995 DOSille ja myöhemmin peli on käännetty eri alustoille.
Pelin nimi tulee todennäköisesti saksankielisestä sanasta "Hexen", joka tarkoittaa noitaa.[lähde? ]
Pelaaminen

Hexenissä pelialue on rakennettu siten, että jokainen jakso koostuu keskuspaikasta ja alajaksoista, jotka voi suorittaa eri järjestyksissä. Yhdessä alajaksossa voi vaikuttaa toiseen, joten niiden välillä joutuu usein liikkumaan ristiin.
Hexen muistuttaa Hereticiä monessa mielessä. Esimerkiksi Energia-Potion on graafiselta asultaan täsmälleen samannäköinen Hereticissä ja Hexenissä. Myös jotkut hirviöt ovat samoja. Pelissä voi valita kolmesta hahmosta, joilla on erilaiset aseet. Soturihahmo joutuu pelaamaan pitkän aikaa ilman ampuma-asetta.
Pelin tarkoituksena on tuhota Korax, yhden kolmesta Käärmeratsastajasta (eng. The Serpent Riders), jotka ovat valloittaneet Cronos-maailman. Ensimmäisen näistä Käärmeratsastajaveljeksistä, D'Sparillin, pelaaja kohtasi Hereticissä, ja viimeisen, Eidolonin, pelaaja tulee kohtaamaan pelissä Hexen II.
Pelaajahahmot

Pelin alussa pelaaja saa valita yhden kolmesta hahmosta. Hahmot ovat soturi, kleeri ja velho. Jokaisella on omat vahvuutensa ja heikkoutensa.
Pelaajahahmot > Soturi

Soturi (Fighter) on hahmoista fyysisesti vahvin ja nopein. Soturi hyötyy eniten suojuksista ja panssaroinnista, joita löytää pelin aikana. Soturin aseet ovat lähinnä lähitaistelua varten. Soturin ainoa ase pelin alussa on Spiked gauntlets(=piikkihansikkaat). Myöhemmin saa Timon's axe -kirveen, Hammer of retribution -sotavasaran ja Quietus-miekan. Piikkihansikkaat ja kirves ovat molemmat pelkästään lähitaisteluaseita. Hammer of retribution ja Quietus voivat molemmat ampua magiaa, mutta molemmat aseet ovat silti tehokkaampia lähitaistelussa. Ts. jokaista soturin asetta kannattaisi käyttää lähitaistelussa.
Pelaajahahmot > Pappi

Pappi (Cleric) on tasavahva sekä fyysisesti että maagisesti. Pappi ei kuitenkaan ole yhtä vahva fyysisesti kuin soturi tai yhtä vahva maagisesti kuin velho. Kleerin ensimmäinen ase, Spiked mace(=piikkinuija), on koko pelin tehottomin ase. Kleerin toista asetta, Serpent staff:ia(=käärmesauva), pystyy käyttämään sekä lähi- että kaukotaistelussa. Matkan päähän ase ampuu kaksi myrkyllistä kuplaa, jotka haavoittavat vihollista. Käsikähmässä ase imee viholliselta elämää ja siirtää tämän pelaajalle. Käärmesauva on ainoa ase pelissä, jolla pystyy parantamaan itseään. Kolmas ase, Firestorm(=tulimyrsky-loitsu), ampuu tulivanan, joka saattaa imeä vihollisen tuleen ja tappaa sen. Kleerin paras ase on kuitenkin Wraithverge(="haamusauva"), joka lähettää pahoja henkiä vihollisten perään. Henget repivät viholliset kappaleiksi, olivatpa ne kuinka kestäviä tahansa.
Pelaajahahmot > Velho

Velho (Mage) on maagisesti vahvin hahmoista. Fyysisesti velho on hahmoista heikoin ja hitain, mutta velhon tehokkaat loitsut tekevät tästä kuitenkin pahan vastuksen. Velhon ensimmäinen ase, Sapphire wand(=safiirisauva), on heikkotehoinen, mutta sillä on todella pitkä kantama, se ei käytä taikavoimaa ja sen ammukset läpäisevät viholliset, joten sillä voi helposti vahingoittaa useampaa vihollista yhdellä laukauksella. Velhon toinen ja kolmas ase ovat molemmat pikemminkin taikoja kuin aseita. Toinen ase, Frost shards(=jäänsirpaleet), ampuu jääsiruja velhon kädestä, jotka vahingoittamisen lisäksi saattavat myös jäädyttää vihollisen jääpatsaaksi. Kolmas taika, Arc of Death(=kuolonsalama), ampuu sähköisen pilarin velhon käsistä, joka vahingoittaa vihollista. Bloodscourge(=verivitsa)-sauva on kiistatta velhon tehokkain ase. Sauva ampuu kolme hakeutuvaa tulipalloa, jotka liiskaavat kohtalaisen helposti raskaammankin mörön kilon paloiksi. Aseella on todella pitkä kantomatka.
Hirviöt > Ettin

Ettinit olivat aikoinaan ylpeitä legioonalaisia, mutta Korax lumosi ettinit ja ne muuttuivat hirviöiksi. Ettinit eivät aiheuta pelaajalle suurta varaa - paitsi isoissa laumoissa - sillä ne voivat vain iskeä lähietäisyydeltä piikkinuijallaan. Ettinit eivät voi torjua hyökkäyksiä. Ne myös pysähtyvät hetkellisesti, jos pelaaja haavoittaa niitä.
Koraxilla on rajaton määrä ettineitä, joten hän lähettää niitä säännöllisesti pelaajan harmiksi pelin kuluessa. Nämä ettinit ovat viisaampia kuin tavalliset veljensä, sillä he seuraavat pelaajaa, kunnes kuolevat tai jäävät kiinni johonkin esteeseen.
Hirviöt > Afrit

Afrit muistuttaa paljon gargoylea Hereticistä. Afriteja näkee jokaisella alueella Hexenissä. Ne voivat vahingoittaa pelaajaa ampumalla kolmen tulipallon sarjoja pelaajaa päin. Nämä eivät kuitenkaan ole erityisen vaarallisia, mutta afritit voivat olla vaikea vastus, jos pelaajalla ei ole yhtään pitkänkantaman asetta. Onneksi afritin tuliset siivet tekevät hirviön näkyväksi pimeillä alueilla.
Hirviöt > Chaos Serpent

Aikoinaan D'Sparil ratsasti Serpentillä, mutta tässä maailmassa Serpentit ovat vapaita, mikä tekee niistä heikkoja. Serpentejä on kaksi eri lajia:
Green Chaos Serpent on lajeista heikompi. Se hyökkää ampumalla tulipalloja vahingoittaakseen pelaajaa. Tulipallot tekevät jonkin verran vahinkoa. Green Chaos Serpent voi myös purra pelaajaa.
Brown Chaos Serpent on vahvempi Serpent-laji, vaikka se kestää suunnilleen yhtä paljon vahinkoa kuin vihreä laji. Tämä laji ampuu vihreitä myrkkykaasupalloja, jotka ovat paljon tappavampia kuin Green Chaos Serpentin tulipallot, sillä ne vaikuttavat pitkään sumentamalla pelaajan näkökentän ja vähentämällä elinvoimaa pieninä sykäyksinä. Kuten Green Chaos Serpent, myös Brown Chaos Serpent puree pelaajaa, mikäli pelaaja menee liian lähelle.
Kehitys

Peli on tehty Doomin pelimoottorilla. Hexen suunniteltiin alun perin Hereticin lisäosaksi, mutta julkaistiin lopulta erillisenä pelinä.
Pelin musiikista vastasi Kevin Schilder.
Vastaanotto

Hexen sai pääasiassa varsin myönteiset arviot lehdistössä. Pelin grafiikka oli ehkä rujompaa kuin Hereticissä, mutta monipuoliset ja laajat jaksot sekä hirviö- ja asevalikoima vakuuttivat.[lähde? ]
Mikrobitin J. & P. Piira antoivat Hexenille arvostelussaan 94 pistettä sadasta. He kehuivat pelin kenttäsuunnittelua, tunnelmaa, grafiikkaa ja ääniä.
Pelit-lehden Niko Nirviltä Hexenille heltisi 87 pistettä sadasta. Hän kehui graafisia efektejä, ääniä ja moninpeliä mutta moitti grafiikan osittaista suttuisuutta.
Julkaisut

Vuonna 1999 pelin tekijät julkaisivat pelin lähdekoodit ilmaiseksi jakeluun. Tämän seurauksena pelistä on tehty versioita uusille alustoille, esimerkiksi Linuxille.
Aiheesta muualla

Hexen MobyGamesissa (englanniksi)
Heretic-Hexen
| --- | --- |
Pelisarja:   Heretic  Hexen  Hexen II  Heretic II 
Soturi, Baratus
Pappi, Parias
Velho, Daedolon
Ettin
Afrit
Serpent
Gondolin

Gondolin on kuvitteellinen, J.R.R. Tolkienin kirjassa Silmarillion esiintyvä salainen kaupunki, jonka perusti kuningas Turgon Ensimmäisellä ajalla. Sen nimi oli sindariksi ”piilotettu kivi”.
Kuten Silmarillionissa kerrotaan, vala Ulmo, Vesien herra, paljastaa noldorin Turgonille unessa Tumladenin laakson sijainnin. Turgon lähti näyn johdattamana valtakunnastaan Nevrastista etsimään Laaksoa, ja löysi sen myöhemmin. Echoriathissa sijaitsevat, Ympäröivät Vuoret sijaitsivat Dorthonionista länteen ja Sirion-joesta itään, ja niiden keskellä oli pyöreä tasanko, ympärillään muurimaiset vuorenseinämät ja tunneli, joka johti lounaaseen, eli Salainen Tie. Kaiken keskellä oli Amon Gwareth, eli ”Vartiomäki”, jyrkkärinteinen kukkula. Sinne Turgon päätti perustaa suuren kaupungin, joka olisi piilossa ja suojassa Morgothilta.
Turgon ja hänen väkensä rakensivat Gondolinin salassa. Kun se oli valmis, hän johdatti koko kansansa Nevrastista, melkein kolmasosan noldorista, tuohon paikkaan, kuten myös kolme neljäsosaa Sindarista. Hän nimesi kaupungin aluksi Ondolindëksi, mikä tarkoittaa quenyaksi ”Veden musiikin kiveä”, heti Amon Gwarethin kevään jälkeen. Nimi vaihtui aikanaan sindarinkieliseen muotoonsa, Gondoliniin.
Kaupunki sijaitsi Laaksossa yli 400 vuotta, kunnes Maeglin, Turgonin sisarenpoika, kavalsi heidät Morgothille ja johti tämän armeijat paikalle. Sillä armeijalla oli örkkejä ja lohikäärmeitä, mutta myös rautaisia koneita, jotka kävivät ikuisella tulella. Koneilla voitiin ylittää vaikeakulkuinen maasto ja tuhota linnoituksia. Morgothin armeija hyökkäsi Gondoliniin pohjoisten vuorten yli, ei Salaista Tietä.
Gondolinin huoneet

Gondolin oli jaettu kahteentoista huoneeseen, ja jokaisella oli oma johtajansa. Vuonna 1916–1917 ensimmäistä aikaa nämä Huoneet olivat:
Valkoisen Siiven kansa, Tuorin hallinnassa
Tämä oli Tuorin henkivartosto, ja pienin Huone. Heidän tunnuksensa oli joutsenen siipi, sinisellä taustalla
Myyrän kansa, Maeglinin hallinnassa
Tämän Huoneen kansa oli kaivajia ja uskollisia Maeglinille. Heidän tunnuksensa oli myyrä mustalla taustalla.
Pääskyn kansa, Duilinin hallinnassa
Tämä kansa oli Gondolinin parhaita jousimiehiä. Heidän tunnuksensa oli viuhka violetteja sulkia.
Taivaallisen Kaaren kansa, Egalmothin hallinnassa
Tällä kansalla oli suuria rikkauksia; heillä oli puolet Gondolinin jousimiehistä.
Lumen Pilarin ja Tornin Kaksoiskansa, Pengolodhin hallinnassa
Tästä kansasta ei ole kerrottu paljoa. Heidän johtajansa kaatui Gondliniin hyökkäyksessä; hän oli Eldarin suuri kirjoittaja
Puun kansa, Galdorin hallinnassa
Tällä kansalla oli nuijat ja lingot; heidän tunnuksensa oli puu, vihreällä pohjalla
Kultaisen Kukan kansa, Glorfindelin hallinnassa
Tämän kansan tunnus oli kultainen kukka vihreällä niityllä.
Lähteen kansa, Ecthelionin hallinnassa
Tämä kansa vartioi suihkulähteitä, pääosin kuninkaan lähteitä. Tämän kansan sotilaat puolustivat Gondolinin seitsemättä porttia. Kansa rakasti hopeaa ja timantteja, ja marssi taisteluun soittaen huiluja
Harpun kansa, Salgantin hallinnassa
Tämä kansa oli muusikkoja, ja heidän tunnuksensa oli hopeinen harppu, mustalla pohjalla. Kuitenkin heidän johtajansa oli pelkuri.
Vihan Vasara, Rôgin hallinnassa
Tämä oli suurin ja arvostetuin kansa. Heillä oli ne sepät, jotka eivät olleet uskollisia Maeglinille. He kaatuivat kaikki Gondolinin valtauksessa. Heidän tunnuksensa oli musta alasin ja vasara, punaisella taustalla.
Kuninkaan kansa, Kuningas Turgonin hallinnassa.
Kuninkaan kansa oli hänen perheensä ja henkivartijansa. Heidän tunnuksensa oli tähti, kuu ja Finwë Nölemen punainen sydän.
Gondolinin seitsemän porttia olivat puu, kivi, pronssi, koristeltu rauta, hopea, kulta ja teräs. Jokaisella oli oma vartiostonsa ja kapteeninsa. Gondolinin seitsemän nimeä kerrottiin Tuorille: Gondobar, Gondothlimbar, Kivikaupunki, Gwarestrin, Vartioiva torni, Gar Thurion tai Salattu Paikka.
Gérard Pettipas

Gérard Pettipas (s. 6. syyskuuta 1950 Halifax) on kanadalainen roomalaiskatolinen arkkipiispa. Hän liittyi redemptoristeihin 15. elokuuta 1973, ja hänet vihki papiksi Thomas Benjamin Fulton 7. toukokuuta 1977. Hänet nimitettiin 30. marraskuuta 2006 Grouard-McLennanin arkkipiispaksi, ja piispaksi vihkiminen seurasi 25. tammikuuta 2007. Pääkonsekraattorina toimi Luigi Ventura, jota avustivat Denis Croteau ja Gary Gordon.
Gérard Tremblay

Gérard Tremblay (27. lokakuuta 1918 Montréal – 28. syyskuuta 2019) oli kanadalainen roomalaiskatolinen piispa. Hänet vihittiin Pyhän Sulpiciuksen pappien yhteisön papiksi 16. kesäkuuta 1946 ja nimitettiin Montréalin arkkihiippakunnan vihkipiispaksi sekä Trisipan titulaaripiispaksi 20. maaliskuuta 1981. Piispaksi vihkiminen seurasi 22. toukokuuta. Pääkonsekraattorina toimi Paul Grégoire, jota avustivat Leonard James Crowley ja Adrien André Maria Cimichella.
Tremblay erosi tehtävistään 27. elokuuta 1991.
Havaijin kielen aakkoset

| Havaijin kielen aakkoset |
| --- | --- |
 ʻŌlelo Hawaiʻi ("Havaijin kieli") kirjoitettuna havaijiksi
Kielet:  havaiji
Kehittäjä:  amerikkalaiset lähetyssaarnaajat
Kehitetty:  1820-luvulla
Luokitus:  aakkoset
Kirjoitussuunta:  vasemmalta oikealle
Havaijia kirjoitetaan latinalaisin aakkosin. Havaijin kielen aakkoset (havaijiksi ka pīʻāpā Hawaiʻi) perustuvat englannin kielen aakkosiin, joita alettiin käyttää kielen kirjoittamiseen 1800-luvulla kristittyjen lähetyssaarnaajien saavuttua Havaijille.
Lähetyssaarnaajat huomasivat Havaijille saavuttuaan 1820-luvulla, että paikallisten käyttämä kieli muistuttaa melkoisesti Seurasaarilla puhuttavia kieliä, minkä pohjalta havaijille alettiin rakentaa omaa ortografiaa. Vuonna 1826 julkaistiin aakkosto, joka koostui 12 kirjaimesta.
Pitkiä vokaaleja merkitään pituusmerkillä (havaijiksi kahakō). Vokaalin pituus on merkityksiä mahdollisesti muuttava tekijä.
Nykyinen havaijin aakkosto koostuu 13 kirjaimesta, joihin kuuluu myös ʻokina. Aakkosjärjestys poikkeaa muista latinalaisia aakkosia käyttävistä kielistä siten, että ensin tulevat kaikki vokaalit ja sitten kaikki konsonantit. Viimeisenä tulee ʻokina:
| Isot kirjaimet |
| --- | --- | --- | --- | --- | --- | --- | --- | --- | --- | --- | --- | --- |
| A | E | I | O | U | H | K | L | M | N | P | W | ʻ |
Pienet kirjaimet
| a | e | i | o | u | h | k | l | m | n | p | w | ʻ |
HFR

HFR tai Hfr voi tarkoittaa ainakin seuraavia asioita:
Helsinki Freedom Records, levy-yhtiö
High Frame Rate (korkea kuvataajuus), elokuvien esitystekniikka
Hfr solu (high-frequency recombination cell), bakteerityyppi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HFR”, voi hakea sivunnimihaulla, laajalla sivunnimihaulla tai tekstihaulla.
Guido Hagelin

Guido Alexander Hagelin (28. helmikuuta 1897 Helsinki – 21. heinäkuuta 1950 Helsinki) oli suomalainen ruotsin kielellä kirjoittanut kirjailija ja toimittaja. Hän valmistui ylioppilaaksi vuonna 1916, jonka jälkeen hän aloitti työskentelyn suomenruotsalaisessa lehdistössä. Vuosina 1930–1946 hän oli Hufvudstadsbladetin päätoimittaja.
Teoksia

Walker ser på stan : kåserier. Söderström & Co, Helsingfors 1943
Haiti talviolympialaisissa 2022

Haiti osallistui  vuoden 2022 talviolympialaisiin Kiinan Pekingissä 1 urheilijan joukkueella. Tämä oli ensimmäinen kerta, kun Haiti osallistui talviolympialaisiin. Alppihiihtäjä Richardson Viano oli maan lipunkantaja sekä avajais- että päättäjäisseremoniassa.
Alppihiihto

| Nimi | Laji | Lasku 1> Aika | Lasku 1> Sija | Lasku 2> Aika | Lasku 2> Sija | Yhteensä> Aika | Yhteensä> Sija |
| --- | --- | --- | --- | --- | --- | --- | --- |
| Richardson Viano | Miesten suurpujottelu | DNF | DNF | Ei päässyt jatkoon | Ei päässyt jatkoon | Ei päässyt jatkoon | Ei päässyt jatkoon |
| Richardson Viano | Miesten pujottelu | 1:02.25 | 42 | 57.74 | 33 | 1:59.99 | 34 |
HD 107146

| HD 107146 |
| --- | --- |

Muut designaatiot:  HIP 60074, SAO 100038
Fyysiset ominaisuudet
Spektriluokka:  G2V C
Astrometriset ominaisuudet
Tähdistö:  Bereniken hiukset
Etäisyys:  88 valovuotta
Parallaksi:  36,42 mas
Säteisnopeus:  3,2 km/s
HD 107146:n pölykiekko kuvattuna Hubblella
HD 107146 on 88 valovuoden päässä sijaitseva tähti, jolla on pölykiekko.
Aiheesta muualla

A Resolved Debris Disk Around the G2 V star HD 107146 (Arkistoitu – Internet Archive) (PDF) (englanniksi)
| --- | --- |
Tähdet:  β Com, α Com A, γ Com, 11 Com, 36 Com, 12 Com A, 23 Com, 41 Com, 37 Com, 35 Com, 14 Com, 7 Com, 31 Com, 16 Com, 24 Com A, 6 Com, 27 Com, 13 Com, α Com B, 17 Com, 18 Com, 21 Com, 26 Com, 40 Com, 5 Com, 4 Com, 20 Com, 25 Com, 29 Com, 30 Com, 2 Com, 38 Com, 39 Com, 8 Com, 22 Com, 32 Com, 9 Com, 3 Com, 28 Com, 1 Com, 24 Com B, 17 Com, 10 Com, HD 114762, 12 Com B, HD 108874
Eksoplaneetat:  HD 114762 b, HD 108874 b, HD 108874 c
Hannikaissali

Hannikaissali sijaitsee Jyväskylän ammattikorkeakoulun musiikkikampuksella osoitteessa Pitkäkatu 18–22.
Hannikaissali on Jyväskylässä, ammattikorkeakoulun Suomalaisen musiikkikampuksen yhteydessä toimiva 200-paikkainen, osin nousevakatsomoinen konserttisali. Säveltäjä P. J. Hannikaisen mukaan nimetyn salin varusteisiin kuuluvat urut, cembalo ja kaksi Steinway-flyygeliä. Erityisesti kamarimusiikin esittämiseen sopiva sali on varustettu myös kokouskäyttöön.
Jyväskylään on suunniteltu uutta konserttitaloa 1980-luvulta lähtien, mutta sen sijaintipaikkaakaan ei ole onnistuttu päättämään.
Hanno Selg

| Mitalit> Maa:   Neuvostoliitto.Miesten nykyaikainen viisiottelu. Olympialaiset  | Mitalit> Maa:   Neuvostoliitto.Miesten nykyaikainen viisiottelu. Olympialaiset  | Mitalit> Maa:   Neuvostoliitto.Miesten nykyaikainen viisiottelu. Olympialaiset  | Maa:   Neuvostoliitto> Miesten nykyaikainen viisiottelu. |
| --- | --- | --- | --- |
|  Hopeaa | Rooma 1960 | Joukkuekilpailu |  |
Hanno Selg (31. toukokuuta 1932 Tartto, Viro – 2. lokakuuta 2019) oli Neuvostoliittoa edustanut nykyaikainen viisiottelija. Hän kilpaili vuoden 1960 kesäolympialaisissa Roomassa; yksilökilpailussa hän sijoittui kymmenenneksi, mutta joukkueen jäsenenä hän ylsi hopeasijalle. Selg voitti yksilökilpailussa Neuvostoliiton-mestaruuden vuonna 1960 ja oli kuusinkertainen Viron-mestari sekä Viron vuoden urheilija 1960.
HD 102272

| HD 102272 |
| --- | --- |
Muut designaatiot:  HIP 57428, 2MASS J11462354+1407264
Fyysiset ominaisuudet
Näennäinen kirkkaus:  8,71 mv
Spektriluokka:  K2 D
Lämpötila:  4 908 K
Massa:  1,9 M☉
Säde:  10,1 R☉
Metallipitoisuus:  0,26
Astrometriset ominaisuudet
Tähdistö:  Leijona
Rektaskensio (J2000):  11 h 46 min 23,54 s
Deklinaatio (J2000):  14° 07' 26,34"
Etäisyys:  1 174 vv
Parallaksi:  4,10 mas
HD 102272 on K-tyypin tähti ja jättiläistähti, joka sijaitsee Leijonan tähdistössä. Tähden massaksi on arvioitu noin 1,9 Auringon massaa, ja säteeltään sen on arvioitu olevan noin 10 kertaa Aurinkoa suurempi. Tähteä kiertämästä on havaittu kaksi eksoplaneettaa, HD 102272 b ja HD 102272 c, jotka molemmat vaikuttavat olevan Jupiteria suurempia jättiläisplaneettoja.
Planeettakunta

| Planeetta (tähdestä lukien) | Massa (MJ) | Kiertoaika (d) | Etäisyys (AU) | Eksentrisyys (radan soikeus) |
| --- | --- | --- | --- | --- |
|  b  | 5,9 ± 0,2 | 127,58 ± 0,3 | 0,614 ± 0,001 | 0,05 ± 0,04   |
|  c  | 2,6 ± 0,4 | 520 ± 26 | 1,57 ± 0,05 | 0,68 ± 0,06 |
I-Feel-Like-I’m-Fixin’-to-Die

| I-Feel-Like-I’m-Fixin’-to-Die Country Joe and the Fish |
| --- | --- | --- |

Studioalbumin tiedot
 Äänitetty : heinä–syyskuu 1967, Vanguard Studios, 71 West 23rd Street, New York
 Julkaistu: marraskuu 1967
 Formaatti: LP
 Tuottaja(t): Samuel Charters
 Tyylilaji: psykedeelinen rock, acid rock, blues rock
 Kesto: 44.56
 Levy-yhtiö: Vanguard
Country Joe and the Fishin muut julkaisut
| Electric Music for the Mind and Body 1967 | I-Feel-Like-I’m-Fixin’-to-Die 1967 | Together 1968 |
I-Feel-Like-I’m-Fixin’-to-Die on yhdysvaltalaisen rockyhtye Country Joe and the Fishin toinen albumi vuodelta 1967.